title: La fiscalia demana una multa de 21.600 euros a l'ex-batlle d'Alcarràs per l'1-O
context: La fiscalia de Lleida demana una multa de 21.600 euros per a l'ex-batlle d'Alcarràs (Segrià), Miquel Serra, a qui considera responsable d'un delicte de desobediència per haver col·laborat amb la celebració del referèndum del Primer d'Octubre al municipi, quan n'era batlle. A més, la fiscalia també sol·licita la inhabilitació especial per a Serra per tal que durant un any i tres mesos no pugui exercir un càrrec públic de batlle, de regidor ni pugui ocupar un càrrec electe en cap altra administració local. El 23 de gener, Serra es va acollir al dret a no declarar després de comparèixer davant del jutge de Lleida que l'estava investigant per un presumpte delicte de desobediència pel primer d'octubre de 2017, en concret per haver cedit l'espai municipal on van dur a terme les votacions.
question: Quina inhabilitació sol·licita la fiscalia per a Miquel Serra?
answers.text: un any i tres mesos